Γιάκα Λάκοβιτς

Ο Γιάκα Λάκοβιτς (Jaka Lakovič), (Λιουμπλιάνα, 9 Ιουλίου 1978) είναι Σλοβένος πρώην επαγγελματίας διεθνής καλαθοσφαιριστής και νυν επαγγελματίας προπονητής καλαθοσφαίρισης. Έχει ύψος 1,86 μ. και βάρος 95 κ. και έπαιζε ως πλέι μέικερ. Αναδείχθηκε στη Δεύτερη Καλύτερη Ομάδα της Ευρωλίγκα 2005 και βοήθησε την Εθνική Σλοβενίας στην κατάληψη της τέταρτης θέσης στο Ευρωμπάσκετ 2009.

 Στην επαγγελματική του σταδιοδρομία, έπαιξε για τους ακόλουθους συλλόγους: ΚΔ Σλόβαν και ΚΚ Κρκα στο Πρωτάθλημα Σλοβενίας, Παναθηναϊκό στο Πρωτάθλημα Ελλάδας, Μπαρτσελόνα στο Πρωτάθλημα Ισπανίας, Γαλατασαράι στο Πρωτάθλημα Τουρκίας και Αβελίνο στο Πρωτάθλημα Ιταλίας. Οι εξαιρετικές του εμφανίσεις κατά τη διάρκεια της Ευρωλίγκα 2004-05, φορώντας τη φανέλα του Παναθηναϊκού, τον οδήγησαν στην ανάδειξη του στη Δεύτερη Καλύτερη Ομάδα της Ευρωλίγκα 2005, καθώς έφτασε στο Φάιναλ Φορ της Ευρωλίγκα 2005. Το 2005, ονομάστηκε επίσης, ως Πολυτιμότερος Παίκτης του Κυπέλλου και του Πρωταθλήματος. Κέρδισε το πρωτάθλημα της Ευρωλίγκα το 2010, ως μέλος της Μπαρτελόνα. Τον Ιούλιο του 2011, υπέγραψε διετές συμβόλαιο με τη Γαλατασαράι. Τον Ιανουάριο του 2013, υπέγραψε στην Αβελίνο, μέχρι το τέλος της σεζόν. Τον Σεπτέμβριο του 2013, παρέτεινε το συμβόλαιο του με την Αβελίνο, για ακόμη μία σεζόν.Τον Δεκέμβριο του 2014, υπέγραψε με την Γκαζιαντέπ για τη σεζόν 2014-15.Τον Σεπτέμβριο του 2015, υπέγραψε με τη δεύτερη ομάδα της Μπαρτσελόνα. Επίσης, ανακοίνωσε ότι θα είναι το τελευταίο έτος του ως επαγγελματίας παίκτης, προτού αρχίσει να προπονεί της ομάδες ακαδημιών της Μπαρτσελόνα.Στις 27 Ιουλίου 2016, ο Λάκοβιτς ανακοίνωσε την αποχώρησή του από το επαγγελματικό μπάσκετ, ως παίκτης. Αγωνίστηκε με την Εθνική Σλοβενίας στο Παγκόσμιο Πρωτάθλημα του 2006, στο Παγκόσμιο Πρωτάθλημα του 2010 και σε 7 συνεχόμενα Ευρωμπάσκετ, το 2001, το 2003, το 2005, το 2007, το 2009, το 2011 και το 2013. Ξεκίνησε την προπονητική του καριέρα το 2016. Έγινε βοηθός προπονητή στην Εθνική Σλοβενίας, δίπλα στον προπονητή της ομάδας, Ιγκόρ Κοκόσκοβ, αρχίζοντας από τα προκριματικά του Ευρωμπάσκετ 2017.Στις 7 Αυγούστου 2017, υπέγραψε στη Μπιλμπάο Μπάσκετ ως βοηθός προπονητή. Τον Απρίλιο του 2018, ανέλαβε την τεχνική ηγεσία της Μπιλμπάο, μετά την απόλυση του Βέλικο Μρσιτς. Την περίοδο 2018-19 ήταν βοηθός προπονητή στην Μπανταλόνα. Από το καλοκαίρι του 2019 μέχρι το 2022 ήταν πρώτος προπονητής στην Γερμανική Ούλμ.Στις 17 Ιουνίου 2022, ανέλαβε την Γκραν Κανάρια υπογράφοντας συμβόλαιο δύο ετών. Στις 4 Μαΐου 2023, η Γκραν Κανάρια νίκησε στον τελικό του Γιούροκαπ 71-67 και ο Λάκοβις κατέκτησε το πρώτο του ευρωπαϊκό τρόπαιο ως προπονητής. Παράλληλα, με την κατάκτηση αυτή οδήγησε την ομάδα στην Ευρωλίγκα τη σεζόν 2023-24. Συλλογικοί Παναθηναϊκός 4× Πρωταθλήματα Ελλάδας: (2003, 2004, 2005, 2006) 3× Κύπελλα Ελλάδας: (2003, 2005, 2006) Μπαρτσελόνα 2× Πρωταθλήματα Ισπανίας: (2009, 2011) 3× Κύπελλα Ισπανίας: (2007, 2010, 2011) 2× Σούπερ Καπ Ισπανίας: (2009, 2010) Πρωταθλητής Ευρωλίγκα: (2010) Εθνική Σλοβενίας Ευρωπαϊκό πρωτάθλημα καλαθοσφαίρισης νέων ανδρών 1998 : Αργυρό Σλοβενικό All Star Game: (2001) Κορυφαίος στην Ευρωλίγκα 2001-02 σε ποσοστό εύστοχων βολών: (89.0%) Κορυφαίος σε ασίστ στο Πρωτάθλημα Σλοβενίας: (2002) Κορυφαίος σε ποσοστό εύστοχων βολών Πρωτάθλημα Ελλάδας: (91,0%): (2004) 3× Ελληνικό All-Star Game: (2003, 2005, 2006) Κορυφαία ομάδα Πρωταθλήματος Ελλάδας: (2005) 2× MVP Τελικών Πρωταθλήματος Ελλάδας (2003, 2005) MVP Πρωταθλήματος Ελλάδας: (2005) MVP Κυπέλλου Ελλάδας: (2005) Δεύτερη Καλύτερη Ομάδα Ευρωλίγκα: (2005) 3x MVP της αγωνιστικής στην Ευρωλίγκα: (2η αγωνιστική 2001/02), (Top 16 4η αγωνιστική, 2003/04), (Top 16 6η αγωνιστική, 2004/05) Συλλογικοί Γκραν Κανάρια Γιούροκαπ: (2023) Προφίλ Euroleague.net Προφίλ FIBA Eurobasket.com Προφίλ Προφίλ του Draftexpress.com Italian League Προφίλ Αρχειοθετήθηκε 2016-08-15 στο Wayback Machine. (Ιταλικά) Ισπανική Προφίλ Προφίλ (Ισπανικά) Ελληνική Καλάθι Λιγκ Προφίλ (Ελληνικά)